ΓΡΑΠΤΗ ΕΡΩΤΗΣΗ E-0988/02

υποβολή: Daniela Raschhofer (NI) προς την Επιτροπή

(12 Απριλίου 2002)

Θέμα: Η διεύρυνση και η γεωργία της Αυστρίας

Μία μελέτη του Αυστριακού Ινστιτούτου Οικονομικών Μελετών αναφέρει ότι η Αυστρία μετά τη διεύρυνση της ΕΕ θα πρέπει να αναμένει απώλειες των μεριδίων αγοράς στους περισσότερους γεωργικούς κλάδους. Ιδιαίτερα στον τομέα των δημητριακών καθώς και στον τόσο σημαντικό για την Αυστρία τομέα των γαλακτοκομικών προϊόντωνπολογίζεται ότι θαπάρξουν μεγάλες απώλειες εισοδήματος.

Έχονταςπόψη την μελέτη Analysis of the impact on argricultural markets and incomes of EU enlargement to the CEECs η οποία δυστυχώς είναι διαθέσιμη μόνον στην αγγλική γλώσσα, σας παρακαλώ να απαντήσετε στις εξής ερωτήσεις:

1. Σε ποιο βαθμό πιστεύει η Επιτροπή ότι οι απώλειες εισοδήματος που έχουν προαναγγελθεί θα οδηγήσουν σε πιθανές απώλειες θέσεων εργασίας των αυστριακών αγροτών·

2. Ποια μέτρα προτίθεται να λάβει η Επιτροπή στην περίπτωση πουπάρξουν πραγματικά απώλειες θέσεων εργασίας·

3. Ποιο χρονικό διάστημα (μετά το 2004)πολογίζει η Επιτροπή ότι θα χρειασθεί για την εξομάλυνση της αγοράς εργασίας στον αγροτικό τομέα·

Απάντηση του κ. Fischler εξ ονόματος της Επιτροπής

(30 Μαΐου 2002)

Η Επιτροπή, βάσει πρόσφατης ανάλυσης, δεν συμμερίζεται την άποψη ότι η Αυστρία θα πρέπει να αναμένει απώλεια των μεριδίων αγοράς μετά την διεύρυνση της Ένωσης. Συγκεκριμένα, η Επιτροπή δεν συμμερίζεται την απαισιοδοξία της αυστριακής έκθεσης όσον αφορά την χαμηλή ανταγωνιστικότητα της γεωργίας και των βιομηχανιών μεταποίησης των τροφίμων της Αυστρίας, ιδίως όσον αφορά τα προϊόνταψηλής ποιότητας.

Επιπλέον, στο πλαίσιο των διαπραγματεύσεων σχετικά με τη διεύρυνση, η Ευρωπαϊκή Ένωση στηρίζεται στην αρχή σύμφωνα με την οποία, όταν το κεκτημένο προβλέπει ποσοστώσεις παραγωγής, αυτές θα πρέπει να εφαρμοστούν στα νέα κράτη μέλη βάσει μιας πρόσφατης περιόδου αναφοράς. Αυτό σημαίνει ότι η παραγωγή θα διατηρηθεί σε πρόσφατα επίπεδα.

Σημαντική απελευθέρωση των συναλλαγών μεταξύ της Ένωσης και τωνποψηφίων χωρών όσον αφορά τα γεωργικά προϊόντα και τα γεωργικά μεταποιημένα προϊόντα έχει ήδη αποφασιστεί στο πλαίσιο των συμφωνιών double zero. Ένας δεύτερος κύκλος διμερών διαπραγματεύσεων σχετικά με την απελευθέρωση του εμπορίου των γεωργικών προϊόντων διεξάγεται προς το παρόν. Η Επιτροπή ελπίζει ότι αυτή η διαδικασία απελευθέρωσης θα επιτρέψει μια σταδιακή προσαρμογή στις συνθήκες που θα επικρατήσουν μετά τη διεύρυνση.

Για το θέμα αυτό πρέπει να σημειωθεί ότι η Αυστρία παρουσιάζει εμπορικό πλεόνασμα έναντι τωνποψηφίων χωρών στον τομέα των γεωργικών προϊόντων και των τροφίμων.

Στο πλαίσιο των πρόσφατων ρυθμίσεων στον τομέα της κοινής γεωργικής πολιτικής, η Επιτροπή δεν αναμένει η διεύρυνση να έχει σημαντικά αρνητικό αντίκτυπο στο γεωργικό εισόδημα και στην απασχόληση στην Αυστρία, βραχυπρόθεσμα και μεσοπρόθεσμα.

Στην πρόσφατη ανακοίνωσή της για τις συνέπειες της διεύρυνσης στις συνοριακές περιφέρειες(1), η Επιτροπήπογραμμίζει την δυνατότητα προσαρμογής των προγραμμάτων αγροτικής ανάπτυξης ώστε να βοηθηθούν οι γεωργοί και οι αγροτικές περιφέρειες των συνοριακών περιοχών για την κατάλληλη προετοιμασία τους για τη διεύρυνση. Η εφαρμογή αυτών των προγραμμάτων θα πρέπει να επιτρέψει την αποφυγή ενδεχόμενων διαταραχών ιδίως στις τοπικές γεωργικές αγορές.

(1) COM(2001)437 τελικό.